20-a de junio

La 20-a de junio estas la 171-a tago de la jaro (la 172-a en superjaroj) laŭ la Gregoria kalendaro. 194 tagoj restas.

Je la 20-a de junio okazis, interalie:

Eventoj
 451: En la batalo de Chalons Romia imperio kaj visigotoj sub gvido de Teodoriko la 1-a venkis hunojn, komandataj de Atilo la Huno, kaj haltigis ilian invadon al Gaŭlio
 1214: Universitato de Oksfordo ricevis ĉarton
 Husmovado
 1410: Jan Hus legis en Betlehema Kapelo alvokon rifuzantan detrui la librojn de John Wyclif
 1415: Koncilio decidis bruligi la verkojn de Jan Hus, liaj instruoj iĝis malakceptataj
 1606: Grandprinclando Litovio: en Mahiljoŭ eksplodis ribelo (1606-1610) kontraŭ altrudo de la Bresta religia unio
 1626: En japana urbo Nagasako sur brulŝtiparo pereis 9 jezuitoj
 1629: Britoj konkeris la urbon Kebeko
 1667: Klemento la 9-a iĝis papo
 1774: Dum la kvina rusa-turka milito la rusa armeo venkis en batalo de Kozluĝa (proksime al Varna)
 1782: Usona kongreso aprobis modelon de la Granda Sigelo de Usono
 1788: En Danio oni abolis servutecon
 Franca revolucio:
 1789: Ĵuro de la Pilkoludejo
 1791: Fuĝo al Varennes de Ludoviko la 16-a kun Marie-Antoinette de Parizo al Varennes-en-Argonne
 1815: En Varsovio oni solene proklamis Polan Reĝlandon, kiu ĝis 1831 restis en persona unio kun la Rusia Imperio, kun propra konstitucio, parlamento, armeo, mono kaj la pola lingvo kiel ofica
 1837: Viktoriana epoko komenciĝis: reĝino Viktoria surtroniĝis en Britio, kaj 63 jarojn regis la britan monarkion  
 1840: Samuel Morse ricevis de Usona Patenta Oficejo patenton por skriba telegrafo
 1863: Okcidenta Virginio fariĝis la 35-a ŝtato de Usono
 1866: Prusia-Aŭstria milito: Italio deklaris militon al Aŭstrio
 1870: Milito de la Trilanda Alianco finiĝis per subskribo de pactraktato (kun usona helpo) — ĝi estis la plej sanga konflikto en la historio de Latinameriko, precipe por Paragvajo
 1877: Alexander Graham Bell instalis telefonon - unuan en la mondo
 1880: Fjodor Dostojevskij faris la faman 45-minutan paroladon pri Aleksandr Puŝkin
 1888: Papo Leono la 13-a en encikliko substrekis liberecon de la morala konscienco, sed tamen asertis: Senlima pensolibero kaj publika malkaŝo de parollibereco ne apartenas al homrajtoj
 1890: En usona monatrevuo aperis unua versio de la romano La Portreto de Dorian Gray de Oscar Wilde
 1893: Pollando: incendio de Andrychów detruis grandan parton de la urbo - granda pluvo ĝin savis
 1894: Franca kuracisto kaj bakteriologo Alexandre Yersin malkovris kaŭzon de la pesto - poste la bakterio nomiĝos Yersinia pestis
 1895: Franca astronomo Auguste Charlois malkovris asteroidon Arsinoo
 1908: Germana Oficejo pri Markoj kaj Patentoj donis al Melitta Bentz patenton pri ŝia kafofiltrilo
 1914: Unua germana batalŝipo nomata Bismarck surakviĝis
 Unua mondmilito
 1917: Azerbajĝano: Musavato kaj Turka Centra Partio Adami kunligiĝis
 1919: Militista delegitaro de Ukraina Popola Respubliko subskribis pactraktaton kun la Dua Pola Respubliko
 1920: Dua Pola Respubliko: en paroĥeja preĝejo en Wadowice estis baptita Karol Wojtyła, posta papo Johano Paŭlo la 2-a
 1922: Rezulte de plebiscito parto de Supra Silezio aliĝis al Pollando - Pola Soldataro solene eniras al Katowice
 1928: Serbo el Montenegro pafmortigis en Beogrado du parlamentanojn de Kroata Kamparana Partio kaj grave vundis ties gvidanton Stjepan Radić, kiu mortis la 8-an de aŭgusto
 1929: En siria tombejo en Halepo oni eltombigis postrestaĵojn de generalo Jozefo Bem kaj veturigis ilin al la pola urbo Tarnów, kie ili ekripozis en maŭzoleo
 1931: Granda depresio: prezidento de Usono Herbert C. Hoover prezentis planon de unujara provizora prokrasto de la germana pago de militaj reparacioj al landoj ŝuldoŝarĝitaj por Usono
 1931: Karl Buresch iĝis kanceliero de Aŭstrio
 1932: Negocado pri kreo de dogana unio inter Belgio, Nederlando kaj Luksemburgio komenciĝis
 1933: Kanalo Blanka maro - Balta maro estis inaŭgurita - konstruata de politikaj malliberuloj de gulagoj
 1939: Germana eksperimenta aviadilo Heinkel He 176 faris unuan testoflugon en la historio kiel reagaviadilo
 Dua mondmilito
 1940: nokte de la 20-a/21-a de junio en Palmiry apud Varsovio okazis la plej granda germana ekzekuto: oni mortpafis 378 eminentajn reprezentantojn de la intelektulojn; la tria el kvar amasaj deportadoj de poloj el Orientaj Limregionoj en Sovetunion de ĉ. 80 mil personoj; nokte de la 19-a/20-a de junio la 2-a pola Pafista Divizio de Infanterio transiris de Francio al Svislando, kie ĝi estos malarmiligita kaj internigita; Bordeaux: sur krozoŝipo HMS "Arethusa" forlasis Francion interalie prezidento de Pollando Władysław Raczkiewicz, registaranoj kaj skipo de brita ambasadejo
 1941: En Varsovia geto fondiĝis koncertejo kaj malferma juda teatro ludanta en la pola lingvo
 1942: Arkta Oceano: batalo pri konvojoj QP-13 kaj PQ-17 komenciĝis
 1943: germanoj masakris polan vilaĝon Krzeczów apud Myślenice murdinte 19 personojn; batalo pri insularo Nova Georgio ene de Salomonoj komenciĝis; nokte de la 20-a/21-a de junio 4-a Aera Floto atakis Jaroslavl (88 bombaviadiloj, 134 tunoj da bomboj)
 1944: En pola vilaĝo Jaminy (proksime al Augustów) germanoj pafmortigis 24 vilaĝanojn, venĝe pro mortigo de germana ĝendarmo; papo Pio la 12-a akceptis polan generalon Władysław Anders kaj gratulis lin pro venko en la batalo de Monte Cassino; Dua Pola Korpuso okupis Fermon kaj Pedason; Kampanjo de Marianoj kaj Palaŭo: venko de Usona Mararmeo kontraŭ Imperijapana Ŝiparmeo en la dutaga aer-mara Batalo de la Filipina Maro (okcidente de insularo Marianoj); V-2, konstruita de Wernher von Braun, iĝis unua objekto, kiu atingis eksterteron; Itala Fronto: franca politikisto kaj ministro Jean Zay estis murdita de milicanoj de la reĝimo de Vichy en arbaro apuda al Vichy
 1945: Tramtransporto en Varsovio refunkciis
 1948: Pastroj de Katolika Eklezio en Ĉeĥoslovakio legis en preĝejoj mesaĝon de la ĉefepiskopo Josef Beran, ke la solena meso okaze de la elekto de nova prezidento la 14-an de junio ne signifis aprobon de la komunisma reĝimo flanke de la eklezio
 1949: Papo Pio la 12-a anatemis komunistajn gvidantojn de Ĉeĥoslovakio
 1950: Dua soveta okupado de Pollando: tutlanda nokta arestado de 5000 atestantoj de Jehovo fare de komunistaj regopovoj, kies reprezalioj daŭris de 1945-1956
 1954: Ponto de Amikeco tra Danubo inter Bulgario kaj Rumanio ekfunkciis - liganta la urbojn Ruse kaj Giurgiu
 1955: Plena suna eklipso videbla en Hinda Oceano, Srilanko, Sud-Orienta Azio, Filipinoj kaj Pacifiko
 1957: Primaso Stefan Wyszyński proklamis komencon de la Granda Naŭperiodo, programo de la renovigo de religiaj, moralaj kaj naciaj valoroj por la jaroj 1957-1966 omaĝe al Miljariĝo de la kristanigo de Pollando en 1966
 1960: Sendependiĝo de Federacio Malio, kiu post du monatoj dividiĝis al Malio kaj Senegalo
 1963: Malvarma milito: en Ĝenevo oni subskribis funkciigon de la "varmega linio" Moskvo-Vaŝingtono inter la du mondpotencoj
 1966: Kanado aĉetis de Sovetunio 95 milionojn da tunoj de tritiko
 1969: Georges Pompidou iĝis prezidento de Francio
 1969: Ĉeĥoslovakio: la registaro malfondis Studentan Asocion
 1970: En Pollando estis arestitaj membroj de porsendependa grupo "Ruch" (1965-70), kiu planis eksplodigi en Poronin la monumenton al Lenin kaj bruligi ties muzeon
 1973: Post 18 jaroj en ekzilo prezidento de Arentino Juan Domingo Perón revenis al sia lando
 1974: Premiero de la usona krimfikcia filmo Ĉinio-urbo de Roman Polański
 1975: Premiero de la usona horora filmo Makzeloj de Steven Spielberg
 1976: En Eŭropa Futbal-Ĉampionado venkis Ĉeĥoslovakia nacia teamo de futbalo
 1977: Menaĥem Begin iĝis ĉefministro de Israelo
 1983: Pola roka grupo Lady Pank eldonis samtitolan debutan muzikalbumon, kiu montriĝis ŝlagra
 1985: 8 personoj, en tio parlamentano, pereis en serio da bombatencoj faritaj de komunistaj partizanoj en Katmanduo kaj aliaj urboj de Nepalo
 1990: Uzbekio proklamis deklaron de suvereneco
 1991: Germania reunuiĝo: Federacia Parlamento per plimulto de 18 voĉdonoj decidis ŝanĝi la ĉefurbon de Bonn al Berlino
 1992: Estonio: estona krono anstataŭis la sovetian rublon
 1994: 26 personoj pereis en bomba atenco kontraŭ Sanktejo de Imamo Reza en irana urbo Maŝhado
 1997: Pola Sejmo voĉdonis pri trafika regularo
 1997: Konsilio por Lingvopolitiko ĉe prezidento de Ukrainio aprobis projekton de kompleta programo "Ukraina lingvo"
 2001: Pervez Musharraf fariĝis prezidento de Pakistano
 2003: Fondaĵo Vikimedio fondiĝis en Sankt-Peterburgo (Florido) - ricevante ĉiujn rajtojn al Vikipedio kun ties fratinaj projektoj, domajna nomo kaj servilo
 2006: En Parizo oni malfermis Muzeon de la kajo Branly pri eksterokcidentaj kulturoj - dediĉita al la artoj kaj civilizacioj de Afriko, Azio, Oceanio kaj Ameriko
 Protestado en Irano
 2009: 78 personoj pereis kaj 250 vundiĝis en bomba atenco de sinmortiginto en Taza (apud Kirkuko); Murdo de Neda Aga-Soltan, irana studentino
 2009: Akropolo (Ateno): Akropola Muzeo malfermiĝis, ampleksante arkaikan epokon, grek-romian antikvon kaj malfruan antikvecon
 2010: Juan Manuel Santos gajnis prezidentan balotadon en Kolombio
 2010: En hungara urbo Rákóczifalva falis pluvo da ranoj
 2012: Antonis Samaras iĝis ĉefministro de Grekio
 2013: Brazilo: protestoj en 69 urboj amasigis 1,55 milionon da homoj
 2020: En Verĥojansk ene de la polusa cirklo oni notis rekordan temperaturon 38 °C
 2022: Unua festado de la Nacia Tago de Sileziaj Ribeloj — laŭ iniciato de pola prezidento Andrzej Duda
 Invado de Rusio en Ukrainion:
 2022: juĝejo en Lvovo eksterleĝigis politikan partion "Opozicia Platformo – Por Vivo”
 2023: parlamento de Slovakio agnoskis holodomoron kiel genocido de ukrainoj fare de Sovetunio

Naskiĝoj
 1389: Johano de Lankastro, angla admiralo kaj reĝido (m. 1435)
 1469: Gian Galeazzo Maria Sforza, duko de Milano (m. 1494)
 1485: Johannes Bugenhagen, germana humanisto, luterana teologo, reformisto kaj edukisto (m. 1558)
 1566: Sigismondo la 3-a Vasa, reĝo de Svedio kaj Pollando, grandduko de Litovio, translokiginta la ĉefurbon de Pollando de Krakovo al Varsovio (m. 1632)
 1634: Karlo-Emanuelo la 2-a, duko de Savojo (m. 1675)
 1674: Nicholas Rowe, angla poeto kaj dramisto (m. 1718)
 1760: Richard Wellesley, brita politikisto kaj diplomato, kolonia administranto en Brita Hindio (m. 1842)
 1786: Marceline Desbordes-Valmore, franca poetino kaj aktorino (m. 1859)
 1793: Aleksander Fredro, pola komediverkisto, la plej granda en la pola literaturo, memoraĵisto, poeto, framasono, kreanta en la epoko de romantikismo (m. 1876)
 1803: Lajos Asbóth, hungara generalo, membro de Hungara Scienca Akademio (m. 1882)
 1804: Wilhelm Johann Albert von Tettau, germana juristo kaj historiisto (m. 1894)
 1807: Johann Christian Hertzer, germana arĥitekto kaj politikisto (m. 1884)
 1819: Jacques Offenbach, franca komponisto, aŭtoro de fama opero (m. 1880)
 1820: Zsigmond Czakó, hungara aktoro kaj dramverkisto (m. 1847)
 1824: Frigyes Podmaniczky, hungara verkisto, politikisto, teatrestro, framasono (m. 1907)
 1827: Erzsébet Fráter, edzino de hungara verkisto Imre Madách (m. 1875)
 1844: Hermann Grosch, germana elektroinĝeniero (m. nekonata)
 1848: Antal Vékony, hungara verkisto, reverkinta la epopeon de Miklós Zrínyi (m. 1903)
 1848: Josef Václav Myslbek, ĉeĥa skulptisto, kreinto de la novtempa ĉeĥa skulptarto (m. 1922)
 1870: Siegfried Eduard Spielmann, svisa esperantisto, doktoro pri politik-ekonomiaj sciencoj, honora prezidanto de la Internacia Ligo de la Esperantista Poŝt- kaj Telegraf-Oficistaro (m. 1938)
 1881: István Szentgyörgyi, hungara skulptisto kaj instruisto de Hungara Belarta Universitato (m. 1938)
 1884: Johannes Heinrich Schultz, germana neŭrologo, aŭtoro de manlibroj pri neŭrozoj kaj hipnoto (m. 1970)
 1885: Andrzej Gawroński, pola poligloto, hindeŭropisto, orientalisto, sanskritologo, hindologo, tradukisto de robaioj (m. 1927)
 1887: Kurt Schwitters, germana poeto, pentristo kaj artisto (m. 1948)
 1891: Károly Keresztes, hungara komponisto, gazetredaktoro (m. 1944)
 1899: Jean Moulin, franca juristo, kunkreinto kaj estro de la franca rezistado dum la dua mondmilito, delegito de Libera Francio, arestita kaj mortinta dum germanaj torturoj, entombigita en la Panteono de Parizo (m. 1943)
 1900: Ernő Szabó, hungara aktoro kaj reĝisoro (m. 1966)
 1914: Erzsébet Barabássy, rumania hungara teatrokritikistino (m. 1973)
 1909: Errol Flynn, aŭstralia-usona aktoro (m. 1959)
 1922: György Jánosházy, rumania hungara poeto, tradukisto (m. 2015)
 1924: Chet Atkins, usona gitaristo de kontreo (m. 2001)
 1925: György Csávossy, rumania hungara poeto, dramverkisto, vinberkultura fakulo (m. 2015)
 1925: András Kovács, hungara filmreĝisoro kaj scenaristo (m. 2017)
 1928: Eric Dolphy, usona ĵazmuzikisto, multinstrumentisto (m. 1964)
 1928: Jean-Marie Le Pen, franca politikisto, fondinto kaj gvidanto de Front National, eŭrodeputito
 1930: Magdalena Abakanowicz, pola skulptistino aranĝinta pli ol 100 ekspoziciojn en la tuta mondo, kies abakanoj troviĝas en konataj muzeoj (m. 2017)
 1931: Olympia Dukakis, usona aktorino (m. 2021)
 1933: Katarzyna Łaniewska, pola aktorino, kontraŭkomunista aktivulino
 1933: Mihály Mester, rumania hungara pedagogo, universitata instruisto, fakverkisto, tradukisto
 1934: Hédy Lubik, hungara harpistino, altlerneja instruistino
 1934: Miklós Józsa, rumania hungara pedagogo, lokhistoriisto, lernolibroverkisto
 1940: Eugen Drewermann, germana teologo, verkisto kaj psikoterapiisto
 1945: Daniela Hlaváčová, ĉeĥa aktorino
 1946: Xanana Gusmão, unua prezidento de Orienta Timoro
 1947: Wojciech Roszkowski, pola ekonomikisto, konsiliestro de la Muzeo de Pola Historio en Varsovio, membro de la Defend-Komitato pri Bona Nomo de Pollando kaj Poloj
 1949: Lionel Richie, usona kantisto kaj aktoro
 1950: Nuri al-Maliki, ĉefministro de Irako, vicprezidanto de la Islama Daŭa-Partio
 1952: Vikram Seth, barata verkisto
 1954: Ilan Ramon, israela kosmonaŭto, kolonelo (m. 2003)
 1954: Mária Roth-Szamosközi, rumania hungara psikologino
 1959: Ildikó Ungvári Zrínyi hungara teatrologino, estetikistino, fakverkistino
 1967: Nicole Kidman, aŭstralia-usona aktorino kaj kantistino
 1967: Angela Melillo, itala aktorino
 1967: András Lovasi, hungara gitaristo, komponisto kaj ŝlagrokantisto
 1968: Mateusz Morawiecki, pola menaĝero, bankisto kaj politikisto, ĉefministro
 1970: Andrea Nahles, germana politikistino en la Ministraro tria de Angela Merkel
 1970: Moulay Rachid, princo de Maroko, diplomato
 1973: Tymoteusz Onyszkiewicz, pola poeto, verkisto, filozofo, esoterulo
 1994: Zuzanna Bijoch, pola modelino kunlaboranta kun pluraj vestfasonistoj kaj fakrevuoj

Mortoj
 451: Teodoriko la 1-a, reĝo de Regno Visigota
 840: Ludoviko la 1-a, reĝo de frankoj kaj imperiestro de la Sankta Romia Imperio (n. 778)
 1597: Willem Barentsz, nederlanda esploristo, malkovrinto de Urso-insulo kaj Spicbergo (n. ĉirkaŭ 1550)
 1605: Fjodor Borisoviĉ Godunov, caro de Rusio, murdita (n. 1589)
 1794: Félix Vicq-d'Azyr, franca kuracisto, malkovrinto de principo pri homologio, kreinto de kompara anatomio (n. 1746)
 1820: Manuel Belgrano, argentina politikisto kaj militisto (n. 1770)
 1837: Vilhelmo la 4-a, reĝo de la Unuiĝinta Reĝlando de Britio kaj Irlando kaj reĝo de Hanovro (n. 1765)
 1849: Sámuel Sükösd, hungara reformita pastro, verkisto (n. 1818)
 1850: Mihály Antal, hungara lingvisto, bibliotekisto, membro de Hungara Scienca Akademio (n. 1792)
 1863: Joseph Russegger, aŭstra geologo, vojaĝisto, profesoro, estro de Salminejo Wieliczka (n. 1802)
 1883: Alois Vojtěch Šmilovský, ĉeĥa verkisto kaj gimnazia profesoro (n. 1837)
 1884: Václav Beneš Třebízský, ĉeĥa verkisto de historiaj romanoj, katolika pastro, rete legebla en Esperanto (n. 1849)
 1905: Gyula Szapáry, hungara grafo, ĉefministro de Hungario (n. 1832)
 1915: Emil Rathenau, germana pionira industriisto pri elektro (n. 1838)
 1919: Tivadar Csontváry Kosztka, hungara pentristo kaj apotekisto (n. 1853)
 1920: Dmitrij Ivanovskij, rusa mikrobiologo, malkovrinto de virusoj (n. 1864)
 1923: Francisco Villa, meksika revoluciulo, nacia heroo (n. 1878)
 1929: Viktor Olgyai, hungara grafikisto kaj pentristo, avo de Gábor Karátson (n. 1870)
 1933: Clara Zetkin, germana socialistino kaj feministino (n. 1857)
 1947: Wilfred Hudson Osgood, usona zoologo laboranta en Muzeo Field en Ĉilio (n. 1875)
 1955: Werner von Fichte, germana policisto kaj verkisto, gvidanto de duonmilitista nazia Sturmabteilung (n. 1896)
 1958: Kurt Alder, germana Nobelpremiita kemiisto (n. 1902)
 1966: Georges Lemaître, belga pastro, matematikisto kaj fizikisto, aŭtoro de la teorio pri praeksplodo (n. 1894)
 1968: Zdeněk Štěpánek, ĉeĥa oficiro de Ĉeĥoslovakaj legioj en Siberio, aktoro, reĝisoro kaj dramverkisto (n. 1896)
 1971: Heinrich Friess, germana instruisto, partopreninta esperantlingvan ata-ita-diskuton, edukinta denaskajn Esperanto-parolantojn (n. 1901)
 1973: András Daday, hungara kuracisto kaj medicinhistoriisto (n. 1889)
 1973: Márton Keleti, hungara reĝisoro (n. 1905)
 1978: Antal Kapusy, rumania hungara kuracisto, scienca publicisto, tradukisto (n. 1929)
 1988: István Környey, hungara kuracisto, patologo, kirurgo, profesoro, membro de Hungara Scienca Akademio (n. 1901)
 1989: Kaarlo Kurko, finna soldato kaj verkisto, partoprenanto de la Finna Enlanda Milito, pola-bolŝevika milito kaj kiel fremdula legiano batalanta kontraŭ Respubliko Rif (n. 1899)
 1989: George Bidwell, brita verkisto pri beletrigitaj biografioj loĝinta en Pollando (n. 1905)
 1992: Árpád Toszó, rumania hungara inĝeniero pri bestbredado (n. 1936)
 1995: Emile Cioran, rumana-franca verkisto kaj filozofo, teoriisto pri nihilismo, pesimisma kaj antinaskisma (n. 1911)
 1996: Pál Soós, rumania hungara kemiisto, kunverkinta libron pri Ferenc Nyulas (n. 1920)
 1998: Conrad Schumann, fuĝinto de GDR post konstruo de la Berlina muro dum la malvarma milito, sinmortiginto (n. 1942)
 2002: Erwin Chargaff, aŭstria biokemiisto, esploristo de DNA (n. 1905)
 2004: Hanns Cibulka, germana verkisto, poeto, rakontisto, populara en GDR (n. 1920)
 2005: Jack Kilby, usona nobelpremiita fizikisto kaj inĝeniero, inventinto de integra cirkvito (n. 1923)
 2009: Neda Aga-Soltan, irana studentino, partoprenantino de protestoj en Irano, murdita (n. 1982)
 2011: Magomet Isajev, soveta profesoro pri lingvistiko, orientalisto kaj esperantologo, prezidinto de la Asocio de Sovetiaj Esperantistoj, kunaŭtoro de la Lernolibro de lingvo Esperanto, priskribita en la libro Vojaĝo en Esperanto-lando (n. 1928)
 2014: Zoltán Fülöp, rumania hungara instruisto, sportĵurnalisto (n. 1932)
 2016: Edgard Pisani, franca politikisto, membro de la Komisiono Thorn (n. 1918)
 2018: Sándor Kányádi, rumana-hungara poeto, tradukisto, kunlaboranto de la porinfana revuo "Sunradio" (n. 1929)
 2021: Joanne Linville, usona aktorino (n. 1928)

Specialaj tagoj kaj festoj
 Festoj kaj rememoroj en Katolika Eklezio:
 Sankta Silverio, papo, martiro
 Eritreo: Tago de Martiroj
 Argentino: Tago de Flago
 Monda Tago de Rifuĝinto - fiksita de la Ĝenerala Asembleo de Unuiĝintaj Nacioj en 2000
 Pollando: Nacia Tago de Sileziaj Ribeloj

Tagoj de semajno

La 20-a de junio estas (laŭ gregoria kalendaro):

 Dimanĉo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Lundo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Mardo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Merkredo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Ĵaŭdo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Vendredo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Sabato en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099.

Almanako
Junio
 
06
0620